यो जामको मूल्य पनि नेपाली आयातकर्ताले जरिवाना भनेर बुझाउनुपर्ने हुन्छ । ‘नेपाली पक्षले यसबारे बेलैमा विकल्प खोज्नु पर्ने हो,’ आयातकर्ता समेत रहेका उद्योग वाणिज्य महासंघ प्रदेश २ का उपाध्यक्ष अशोक कुमार बैधले भने, ‘१३ वटा सिमेन्ट उद्योग संकटग्रस्त अवस्थामा पुग्दा पनि सरकारले यसलाई महत्व दिएको छैन, आज सिमेन्ट र निर्माण सामग्रीको मूल्य अकासिनुको एउटा कारण हो कच्चा पदार्थ मगाउँदा आयात लागत बढ्नु ।’ क्लिंकरबाट धुलो उड्दा प्रदूषण भयो भनेर स्थानीयको विरोधपछि रक्सोलमा रेल्वे स्टेसनमा प्रदूषण नहुने खाले संरचना बनाउन भारतस्थित बिहारको उच्च अदालतले दिएको आदेशबाट पन्छिन गत पुसदेखि भारतीय रेल्वेले रक्सोलमा अनलोड हुने गरी क्लिंकर ल्याउन बन्द गरेको छ ।
